L’Ecoparc mòbil arriba a Burjassot, per segona vegada al febrer
2025-07-24

Fidel a la cita, l’Ecoparc mòbil de la Emtre visitarà Burjassot, per segona vegada, al febrer. En esta ocasió, l’Ecoparc estarà ací del dilluns 19 al dimecres 21 de febrer en la ubicació habitual, l’aparcament de Les Palmeres, al costat del Mercat Municipal l’Almara.

Les veïnes i els veïns de Burjassot podran portar els residus per als quals no existix un contenidor específic, com ara bateries, mòbils, oli de motor o de cuina, xicotets electrodomèstics o cartutxos d’impressora, entre altres, de 10.00 a 14.00 hores i de 16.00 a 19.00 hores.

Els Ecoparcs mòbils de la Emtre són instal·lacions de recollida selectiva de residus que tenen la finalitat d’acostar-se a la ciutadania per a facilitar-li el reciclatge correcte dels residus que es generen en les llars. Estes instal·lacions arriben al municipi gràcies al treball de la Regidoria de Medi Ambient, dirigida per Estefanía Ballesteros, a través de l’Oficina de Sostenibilitat Local.

El mes que ve, l’Ecoparc tornarà a Burjassot en dos ocasions, del 7 al 9 i del 25 al 27 de març.